เพราะชีวิตต้องการเบาหวาน  ด้วยที่ว่าผ่านไปผ่านมาร้านนี้หลายครั้งแล้ว ไม่มีโอกาสได้ทาน เพราะไม่มีที่จอดรถสักเท่าไดนัก วันหนึ่งทุกอย่างลงตัว ผ่านไปแถวๆนั้นและมีที่จอดรถ เลยได้เข้าไปชิมกาแฟและขนมที่นี่ หน้าร้านมีโมเดลรถเวสป้ารุ่นเก่า มีไอ่มดแดงคร่อมอยู่ น่ารักมาก (ชอบส่วนตัว) ภายในร้านตกแต่งด้วยของสะสมเก่าๆ โต๊ะนั่งก็ชวนให้นึกถึงคุณปู่ เพราะมันเหมือนโต๊ะรับแขกที่บ้านมาก วันที่ไปอากาศไม่ร้อนมาก ในร้านไม่มีแอร์ แต่เราได้นั่งตรงหน้าต่าง พอกาแฟมาเหมือนนั่งชิลอยู่ในบ้าน ลมเอื่อยๆ กาแฟเย็นๆ พร้อมเสิรฟ์ด้วยฮันนี่โทสต์หอมๆ  สั่งอันเดียวไม่สาแก่ใจ จัด 2 ชุด ให้มันรู้ไปว่าเบาหวานทำไรเราไม่ได้  แต่ส่วนตัวแล้วชอบฮันนี่โทสต์ที่มีผลไม้เปรี้ยวๆ และกล้วยมากกว่านะคะ (ที่ร้านจะมีผลไม้ที่คู่ฮันนี่โทสต์คือแอปเปิ้ลเท่านั้น) ส่วนกาแฟก็ทั่วไปค่ะ อร่อยสมราคา ถามว่าจะไปใช้บริการอีกไม๊?? ตอบเลยว่า ถ้ามีที่จอดรถจะแวะทานอีกค่ะ 